《寒柳二律示南菁同舍诸友，并索和章 其一》
清代·钱福那

柔枝不复态依依，景色萧疏事尽非。对酒愁多人易醉，打门叶满客来稀。

残鸦有影寒塘过，断雁无声远塞飞。唱到阳关应洒泪，边陲曾否到征衣。

作者简介：原名汝鸿，字鹤侪，一字寄庐，郡增贡生。工词章，以诗赋受知督学使者，取南菁内课生住院肄业，声名藉甚。年甫四十三遂卒。著有迎月轩诗钞。同治四年生，光绪三十三年卒。